ขอสอบถามหน่อยค่ะ พอดีรู้สึกปวดท้องแล้วไปตรวจภายในมาค่ะ เจอเป็นถุงน้ำรังไข่อะคะ แล้วให้ยาแก้ปวดมาทานกับให้ทานยาคุมควบคู่ไปด้วยคะ ปกติไม่ได้กินยาคุม พึ่งจะได้เริ่มกินวันที่22พ.ค64กินมาตลอดคะ แล้ววันที่29มีไรกะแฟนแล้วหลั่งในแบบนี้จะป้องกันได้ไหมคะ (แล้วยาคุมทานได้ตลอดได้เลยไหมคะ)ขอบค่ะ
สวัสดีค่ะ ในกรณีนี้ที่เป็นถุงน้ำในรังไข่ ยังไม่ได้ต้องการตั้งครรภ์ การรักษาหลักอาจจะเป็นการใช้ยาคุมกำเนิดชนิดฮอร์โมนรวมซึ่งปกติแล้ว การกินยาคุมแบบนี้ก็มัจะให้ฤทธิ์คุมกำเนิดไปร่วมด้วย ถ้ากินอย่างต่อเนื่องจนหมดแผงยา โอกาสตั้งครรภ์ขณะกินยามีได้น้อยค่ะยาคุมนั้นสามารถใช้ในระยะยาวเช่นหลักปีได้ แต่ไม่แนะนำให้ใช้นานๆ หรือใช้ไปตลอด เนื่องจากการรับประทานยาคุมกำเนิดเป็นเวลานานอาจเป็นปัจจัยเสี่ยงของการเกิดลิ่มเลือดอุดตันในร่างกายเช่นที่ขา หรือที่ปอด ทำให้มีความดันโลหิตสูง โดยเฉพาะอย่างยิ่งในหญิงอายุเกิน 35 ปีและสูบบุหรี่ร่วมด้วยได้ จึงควรใช้ภายใต้การดูแลของแพทย์ในระยะเวลาที่แพทย์กำหนด และอาจสลับเปลี่ยนเป็นการคุมกำเนิดแบบไม่ใช้ฮอร์โมนเช่นถุงยางอนามัยสลับไปด้วยได้ค่ะ